אהרון טיילור-ג'ונסון

אהרון פרי טיילור-ג'ונסון (באנגלית: Aaron Perry Taylor- Johnson; נולד ב-13 ביוני 1990) הוא שחקן קולנוע וטלוויזיה בריטי ממוצא יהודי, זוכה פרס גלובוס הזהב על גילום דמותו של ריי מרקוס בסרט המותחן "יצורים ליליים". התפרסם עוד לפני כן, בזכות כיכובו בסרטים "קיק אס" ו"קיק אס 2"; וכשגילם את קוויקסילבר (כחלק מהיקום הקולנועי של מארוול) בסרטי גיבורי-העל "קפטן אמריקה: חייל החורף" ו"הנוקמים: עידן אולטרון". ומתפקידו בסרט רכבת הקליע.

 ביוגרפיה 
נולד בשם אהרון פרי ג'ונסון (Aaron Perry Johnson) בבקינגהאמשייר, אנגליה שבממלכה המאוחדת. סבה של אמו היה יהודי-אשכנזי. הגדיר את עצמו גם כ"יהודי". אמו עקרת בית ואביו מהנדס. גדל בעיירה היי וייקומב, בקינגהאמשייר שבדרום-מזרח אנגליה.

החל להופיע מגיל 6 בהצגות ובטלוויזיה. את הבכורה הקולנועית שלו עשה בגיל 12 לצד שון בין בסרט ההולנדי "טום ותומאס".

 קריירה 
הופיע לראשונה בהפקה הוליוודית ב-2003 בסרט קומדיית הפעולה "צוות שנחאי" בכיכובם של אוון וילסון וג'קי צ'אן, בה גילם את הילד הנוכל צ'ארלי צ'אפלין.

ב-2006 שיחק בסרט ההרפתקאות "אדון הגנבים" בתור הנער היתום פרופ הארטליב. בנוסף בשנה זו גילם את דמותו הצעירה של אמן האשליות אייזנהיים בכיכובו של אדוארד נורטון, בסרט המתח התקופתי "אמן האשליות".

ב-2008 הופיע בקומדיית ההתבגרות "אנגוס, חוטיני ונשיקות חזיתיות"  בתפקיד רובי בו מאוהבת גיבורת הסרט ג'ורג'יה ניקולסון.

ב-2009 זכה ג'ונסון לביקורות טובות ראשונות בקריירה שלו על הופעתו בתור ג'ון לנון כנער מתבגר בסרט הדרמה הביוגרפי "נער משום מקום". ג'ונסון הופיע בנוסף בתפקיד הנער ברנט ברואר בסרט "היקר מכולם" שנהרג בתאונת דרכים ומשאיר את אחריו הורים שכולים וחברה בהריון – רוז, בגילומה של קארי מאליגן.

ב-2010 פרץ ג'ונסון לתודעה עולמית בזכות תפקידו הראשי כנער דייב ליזובסקי שהופך לגיבור-העל קיק אס, בסרט הקומדיה השחורה "קיק אס". בין 2011 ל-2016, טיילור-ג'ונסון שיחק במספר סרטים בולטים, כגון סרט ההמשך "קיק אס 2", "גודזילה", "קפטן אמריקה: חייל החורף", "הנוקמים: עידן אולטרון" (שני האחרונים הם חלק מהיקום הקולנועי של מארוול), וכן בסרט המתח הפסיכולוגי "יצורים ליליים" - תפקיד שעליו זכה בפרס גלובוס הזהב לשחקן המשנה הטוב ביותר בקולנוע.

לשנת 2026 מתוכננת הקרנת סרט "Werwulf" בהשתתפותו.

 חיים אישיים 
ב-2009 התארס לבת זוגו הבמאית האנגלייה סם טיילור-ג'ונסון (המוכרת יותר בשמה הקודם, סם טיילור-ווד) המבוגרת ממנו ב-23 שנים. הם הכירו בצילומי הסרט "נער משום מקום" שביימה טיילור. ב-2012 הם נישאו. מייד לאחר נישואיהם הם איחדו את שמות המשפחה לטיילור-ג'ונסון. להם שתי בנות משותפות. לה גם שתי בנות מנישואיה הראשונים.

 פילמוגרפיה 

 קולנוע וסרטים 
+שנהסרטתפקידהערות2002טום ותומאסטום שפרד / תומאס2003צוות שנחאיצ'ארלי צ'פלין2004Dead Coolג'ורג'2006אדון הגנביםפרוספר "פרופ" הארטליבאמן האשליותאדוארד אברמוביץ' הצעיר2007The Magic Doorפליפ2008Dummyדניאנגוס, חוטיני ונשיקות חזיתיותרובי ג'נינגס2009היקר מכולםבנט ברוארנער משום מקוםג'ון לנון2010קיק אסדייב ליזובסקי / "קיק אס"צ'אט רוםוויליאם קולינס2011אלברט נובסג'ק מקינס2012בלי חוקיםבןאנה קארנינהאלכסיי ורונסקי2013קיק אס 2דייב ליזובסקי / "קיק אס"2014קפטן אמריקה: חייל החורףקוויקסילברגודזילהלוטננט פורד ברודי2015הנוקמים: עידן אולטרוןקוויקסילבר2016יצורים לילייםריי מרקוס2017הצלףסמל אלן "איזי" אייזק2018מלחמתו של רוברט דה ברוסג'יימס דאגלס, לורד דאגלסמיליון רסיסים קטניםג'יימס פרייגם תסריטאי ומפיק2020טנטאיבס2021קינגס מן: ההתחלהלי אנווין2022רכבת הקליעטאנגריין2024הכפילטום ריידרקרייבן הציידקרייבן הציידנוספרטופרידריך הארדינג202528 שנים אחריג'יימי202628 שנה אחרי - חלק 2: מקדש העצמותג'יימיWerwulfTBABlood on SnowאולבCry to HeavenRothkoגם מפיק

 טלוויזיה 
+שנהסדרהתפקידהערות2002האפוקליפסהיוהנסןסרט טלוויזיה2003Behind Closed Doorsסם גודוויןסרט טלוויזיהThe Billזאק קלופרק: "162"2004Family Businessפול סאליבןפרק אחדילד נוצהניקר3 פרקים2005הכלה של החבר שלימייקל (בגיל 15)סרט טלוויזיה של Freeform2006I Shouldn't Be Aliveמארק4 פרקיםנפגעיםג'ואי ביירןפרק: "Silent Ties"2007דבר אלייאהרוןמיני-סדרהComing Upאויןפרק: "99,100"Nearly Famousאוון סטיבנסמיני-סדרהשרלוק הולמס והפרחחים מרחוב בייקרפינץ'סרט טלוויזיה של BBC2021Callsמארקפרק: "The Beginning"

 קישורים חיצוניים 

הערות שוליים

קטגוריה:שחקני קולנוע וטלוויזיה יהודים בריטים
קטגוריה:שחקנים ילדים אנגלים
קטגוריה:זוכי פרס גלובוס הזהב: קולנוע: שחקן משנה
קטגוריה:בריטים שנולדו ב-1990
קטגוריה:שחקנים ביקום הקולנועי של מארוול